b'\n_START_ARTICLE_\nVernberk\n_START_SECTION_\nGeografski polo\xc5\xbeaj\n_START_PARAGRAPH_\nVernberk le\xc5\xbei v Osojskih Turah, vzhodno od Beljaka in med Osojskim jezerom (v severu), Vrbskim jezerom  (na vzhodu) ter Ba\xc5\xa1kim jezerom  (v jugu same ob\xc4\x8dine).\n_START_SECTION_\nZgodovina\n_START_PARAGRAPH_\nPodro\xc4\x8dje ob\xc4\x8dine Vernberk je bilo naseljeno \xc5\xbee v antiki, na kar ka\xc5\xbeejo ostanki rimskih reljefov in stavb, ki se nahajajo v \xc5\xbeupnijski cerkvi v Strmcu, ter v podru\xc5\xbeni\xc5\xa1kih cerkvah v Podravljah in v Sko\xc4\x8didolu._NEWLINE_Njastarej\xc5\xa1o znano omembo kraja se najde v listini samostana \xc5\xa0entpavel v Labotski dolini iz let 1170/1180, kjer se omenja grad Strmec (Sternberc). Prvi\xc4\x8d se omenja Vernberk v listini 17. novembra 1227, kjer se omenja ru\xc5\xa1enje mostu \xc4\x8dez Dravo ter predajo gradu Vernberk \xc5\xa1kofijstvu v Bamberku._NEWLINE_S prihodom karantanskih Slovanov in tvorbe Karantanije se Vernberg uvr\xc5\xa1\xc4\x8da v \xc5\xa1ir\xc5\xa1o slovensko kulturno zgodovino vse do danes._NEWLINE_Do prve svetovne vojne je bila ob\xc4\x8dina \xc5\xa1e prete\xc5\xbeno slovenska, tako da je med letoma 1908 in 1916 njen \xc5\xbeupan Slovenec Matija Vospernik, izvoljen na slovenski stranki. Med vojnama se je pritisk stopnjeval, Matija Vospernik je moral be\xc5\xbeati v ju\xc5\xbeno cono. Janez Vospernik pa je bil soustanovitel slovenske zadru\xc5\xbene zveze. \xc5\xa0e do leta 1951 je bil dele\xc5\xbe Slovencev znaten in nad 20\xc2\xa0%, vendar so hudi pritiski pred in po vojni dele\xc5\xbe zmanj\xc5\xa1evali. Danes le\xc5\xbei ob\xc4\x8dina dandanes na severozahodnem robu slovenskega oz. dvojezi\xc4\x8dnega podro\xc4\x8dja na Koro\xc5\xa1kem. _NEWLINE_Ob\xc4\x8dina Vernberk je bila ustanovljena leta 1850 iz \xc5\xa1tirih nekdanjih katastrskih ob\xc4\x8din dav\xc4\x8dnega okraja gradu Vaj\xc5\xa1kra. Leta 1865 pa ji je bila priklu\xc4\x8dena se vas Umbar. Leta 1922 je ob\xc4\x8dina predala njekaj ozemlja mestu Beljak ter pridobila nekaj ozemlaj ob\xc4\x8din Vrba in Ro\xc5\xbeek\n_START_SECTION_\nPrebivalstvo\n_START_PARAGRAPH_\nPo popisu prebivalstva iz leta 2011 ima Vernberk 4.837 prebivalcev, od teh ima 94,8\xc2\xa0% avstrijsko dr\xc5\xbeavljanstvo, Nemcev je 1,7\xc2\xa0%, Bosancev-Hercegovcev je 1,0\xc2\xa0% in Hrvatov 0,9\xc2\xa0%. _NEWLINE_77,3\xc2\xa0% prebivalcev je rimsko-katoli\xc5\xa1ke veroizpovedi, 11,7\xc2\xa0% evangeli\xc4\x8danov, 0,4\xc2\xa0% pravoslavcev in 0,8\xc2\xa0% muslimanov. 8,2\xc2\xa0% je brez veroizpovedi. Dandanes vplicajo bli\xc5\xbeina mesta Beljak in doselitev na narodnostni polo\xc5\xbeaj.\n_START_SECTION_\nSlovenske / dvojezi\xc4\x8dne fare in podru\xc5\xbeni\xc5\xa1ke cerkve\n_START_PARAGRAPH_\nSlede\xc4\x8de fare/\xc5\xbeupnije in podru\xc5\xbenice so dvojezi\xc4\x8dne v okviru katoli\xc5\xa1kega dekanata Ro\xc5\xbeek: \xc5\xbdupnijska cerkev Doma\xc4\x8dale in podru\xc5\xbenici Umbar in Draganje, \xc5\xbeupnijska cerkev \xc5\xa0ko\xc4\x8didol ter podru\xc5\xbenici Podravlje in Strmec.'